Nyeste Skilderie af Kiøbenhavn, 1818-10-31
Skildring af den danske Handels Skjebne fra Aaret 1807 til 1818. (Fortsat, see No. 73.) Aaret 1812 var uden Tvivl det meest critiske for den danske Handel. Europas politiske Stilling havde antaget en saa gaadefuld Characteer, at den meest Skarpsynede ikke var istand til at forudsee, hvortil alle de store Forberedelser til at fremlede et Udslag i Sagen egentligen vilde og kunde lede. Engelland og Frankrig vare de tø Kjæmper, der i deres Tvekamp skulde afgjøre Europas Skjebne. Enhver kjendte Frankrigs naturlige Kræfter, som ved Napoleons Genie fordobledes; enhver vidste, at de franske Polyppe-Arme omspændte den største Deel af Europa, men hvo indsaae ikke tillige, at Napoleons Magt nu havde naaet sin høieste Pynt, og at det kon an paa at staae fast og urokket, uden at blive svimmel, Vel syntes det, at Engelland kun var den eneste Fiende, han endnu havde at overvinde, og, naar denne først var overvunden, Sagen for evigen var afgjort, men betragtede man Sager, i et nøiere Lys, saa fandt man, at Napoleons Magt, saaledes som han nu behøvede og anvendte den, var alt for sammensat; at han blandt sine Bundsforvandte havde flere Fiender end Venner, og, at Seier, som dog altid er uvis, var en ubetinget Forudsætning, naar hans Allierede ikke skulde vende deres Vaaben imod ham selv. Dertil kom, at han endnu havde den farligste Fiende at overvinde i Rusland, og dog skulde og maatte dette kues, førend det blev ham mueligt, at bemægtige sig de østersøiske Havne, hvor har troede at kunde afskjære Engellands Handel den sidste Adgang til det faste Land. Vovestykket var stort, man vidste, hvorledes det var gaaet ham i Spanien, og sluttede derfra til hans Hæres muelige Skjebne i Rusland. Men paa den anden Side kjendte man hans Overlegenhed som Hærfører, hans Generalers prøvede Talenter, som han her havde samlet ligesom i eet Brænde punkt, hans Forhold til de øvrige Magter, der vare udmattede af foregaaende Krige, og, ved at lægge alle disse Omstændigheder sammen, fand man det ikke usandsynligt, at Rusland, uforberede til Krig og uunderstøttet af nogen Bundsforvandt saaledes anfaldet af den glubske Løve, og næsten paa hver Side truet af Fiender, vilde, sin uhyre Magt uagtet, komme til at bukke under, og, segnende i Kampen, afgjøre Europas Skjebne. Jngen vovede at sammenligne Carl den Tolvte med Napoleon, eller hans ubetydelige Armee med den 5 til 600,000 Mand stærke franske Hær. Saaledes stode Tingene i Europa, da Danmark, uden at kunne tage nogen virksom Deel Verdenskampen, efter henved fire Aars Krig, efterat have mistet imellem 30 og 40 Millioner paa forskjellige Maader, saae sine Financer med hver Dag forværres. Var dette Aar eet af de uheldigste for Danmark i politisk Henseende saa var det ikke mindre ugunstigt i physisk. Kornvarerne stege saa betydeligen, at en Tønde Rug, som Aaret forhen solgtes i Holsteen for 5 Mark S. H. C., betaltes nu med 5 til 6 Rigsdaler. Udførslen af bagt Brød fra Kjøbenhavn maatte i Marti Maaned ved en Placat forbydes; thi Landmanden fandt bedre sin Regning ved at kjøbe Brødet saaledes, end ved selv at bage det af sit Korn. Jo flere Anstalter der føiedes til at udelukke herfra engelske Manufacturvarer og i høiere Grad vanskeliggjøre deres muelige Jndsmugling og Afsætning i Landet (Jv. Plac. af 31 Marti 1812), desto mere opmuntredes nu Adskillige til at anlægge indenlandske Manufacturer, især Klædefabriker. J Midten af 1812 anlagdes allene fire nye af det sidste Slags, hvoriblandt en meget betydelig, hvis Fond var bestemt til 500,000 Rdlr. D. C., efter den daværende Cours henved 70,000 Species. J det Hele gik alle Bestræbelser ud paa, at gjøre sig saa meget som mueligt uafhængig af Udlandet, og i Særdeleshed af Engelland. Den 27 Juni udkom en Kongelig Kundgjørelse, hvori fortrinligen opfordredes til at forsage Yppighedslyst, der gjør skatskyldig af Fremmede, og undertrykker den fremstræbende Vindskibelighed, som og til, ved eget Exempel, Tilskyndelse og Jndvirkning paa Andre, af all Ævne at bidrage og samvirke til Opnaaelsen af det Maal, at indskrænke Brugen af fremmede Frembringelser i Almindelighed til det Allerundværligste, og at faae fremmed Overdaad og Pragt i Særdeleshed aldeles til at ophøre. Jmidlertid vedbleve Colonialvarer at stige i Prisen. Allerede betaltes for et Pund Candis 19 Mk. 12 s., Congo 7 Rdlr. 2 Mk., Caffe 25 Mk. 4 s., VirginiaTobak. 12 Mk. o. s. v. Beregnede til 7 1/4 for hver Specie, var dette en høi Priis i rede Sølv. Ogsaa indenlandske Artikler stode meget høit i Sølvpriser. Saaledes blev hver Tønde holsteensk Havre betalt ved Auction, d. 3 Juli f. A., paa Børsen med 24 Rdlr., altsaa omtrent med 3 1/2 Specie. Dyrhed var nu det Omqvæde, der gjenlød fra alle Munde. Hvo der kun havde noget at overlade Andre, forhøiede Prisen. Med Rette ansaae man Coursens Forværrelse, der var en nødvendig Følge af Krigen, for den første og vigtigste Aarsag til denne Prisernes umaadelige Stigen. Men meget bidrog ogsaa den saa grændseløse Speculationsaand, der havde bemægtiget sig de fleste Stænder. Det var ikke mere de egentlige Kjøbmænd, der handlede, men Folk, der vare oplærte i ganske andre Sysler, forlode deres Værksteder og Contoirer, for at søge deres Lykke paa Børsen. Denne evige Speculeren, denne Kjøben og Sælgen paa Tid, eller i Luften, maatte nødvendigen opdrive Varepriserne, og med disse, Priserne paa alle øvrige Fornødenheder. Jo mørkere Politikens Mysterier vare, jo mindre man erfarede i de offentlige Blade, hvorledes det egentligen gik til paa den store Krigsskueplads, igjennem rene Kilder, desto mere Næring fandt Speculationsaanden, desto større Leilighed til at smedde Rygter. Mange Artikler maatte ogsaa stige i Prisen, fordi Samfærdslen imellem de danske Øer vanskeliggjordes ved fiendtlige Krydsere. J denne Tidspunkt tog Almens Demoralisation især sin Begyndelse. Den lette Maade, hvorpaa den ved Caperiet og andre Sysler kunde fortjene Penge, indførte ogsaa i de lavere Classer en Yppighed, der blev dobbelt fordærvelig. Naar man betænker, at en simpel Tørveskiærer kunde fortjene 25 Rdlr. eller omtrent 3 Specier ugentlig, saa kan man let slutte sig til de øvrige Arbeidendes Betaling. J alle Priser herskede et sandt Anarchie.